“ศบค.” เผยคนไทยกลับจาก “ซูดาน” ติด “โควิด” 3 ราย ดันยอดป่วยสะสม 3,239 คน!
“ศบค.” เผยคนไทยกลับจาก “ซูดาน” ติด “โควิด” 3 ราย ดันยอดป่วยสะสม 3,239 คน ไม่พบผู้ติดเชื้อในประเทศต่อเนื่องกันเป็นเวลา 53 วัน!
“ศบค.” เผยคนไทยกลับจาก “ซูดาน” ติด “โควิด” 3 ราย ดันยอดป่วยสะสม 3,239 คน ไม่พบผู้ติดเชื้อในประเทศต่อเนื่องกันเป็นเวลา 53 วัน!
17 ก.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 17 ก.ค.63 เมื่อเวลา 11.30 น. ที่ทำเนียบรัฐบาล
โดยระบุว่า พบผู้ป่วยยืนยันติดเชื้อรายใหม่ 3 ราย ซึ่งเป็นผู้ที่เดินทางกลับจากต่างประเทศ และเข้าพักใน State Quarantine ส่วนในประเทศไม่พบผู้ติดเชื้อรายใหม่ต่อเนื่องตั้งแต่วันที่ 25 พ.ค.เป็นต้นมา
สำหรับผู้ป่วยยืนยันสะสมล่าสุดอยู่ที่ 3,239 ราย เป็นผู้ป่วยในประเทศ 2,444 ราย และผู้ป่วยใน State Quarantine จำนวน 302 ราย  มีผู้รักษาหายเพิ่ม 1 ราย ทำให้จำนวนผู้ป่วยรักษาหายแล้วรวม 3,096 ราย และยังมีผู้ป่วยรักษาตัวอยู่ในโรงพยาบาล 85 ราย ขณะที่ไม่มีผู้เสียชีวิตเพิ่ม โดยยอดผู้เสียชีวิตสะสมอยู่ที่ 58 ราย
ทั้งนี้ ผู้ติดเชื้อใหม่ 3 รายเดินทางมาจากประเทศซูดาน เป็นเที่ยวบินเดียวกับลูกสาวอุปทูตที่รายงานก่อนหน้านี้ โดยทั้งหมดเป็นหญิงไทย อายุ 22, 23 และ 28 ปี เดินทางถึงไทยวันที่ 10 ก.ค. เข้าพักใน State Quarantine ที่จ.ชลบุรี และตรวจหาเชื้อในวันที่ 15 ก.ค. ผลพบว่าติดเชื้อ โดย 2 รายไม่มีอาการ ส่วนอีกรายมีอาการไข้ ไอ เสมหะ